Love and Death on Long Island
<s>Ljubav i smrt na Long Islandu (engleski Love and Death on Long Island) britansko-kanadski je humorni dramski film iz 1997. koji je napisao i režirao Richard Kwietniowski.</s><s>Glavne uloge tumače John Hurt, Jason Priestley, Fiona Loewi, Sheila Hancock i Harvey Atkin.</s><s>Radnja se odvija oko sredovječnog britanskog pisca, Gilesa De'Atha, koji postane opsjednut tinejdžerskom zvijezdom Ronniejom te ga odluči posjetiti u Americi.</s><s>Film je dobio pohvalne kritike te je nominiran za nekoliko nagrada.</s>

<s>Radnja 
Giles De'Ath je sredovječni britanski pisac koji živi izvan kontakta sa modernim svijetom.</s><s>Jednog dana zaboravi ključeve te ne može ući u svoj dom, pa odluči provesti dan u kinu.</s><s>Kani pogledati ekranizaciju E. M. Forstera, ali zabunom uđe u projekcijsku dvoranu koja pušta tinejdžersku komediju Hotpants College II.</s><s>Iako isprva želi što prije pobjeći, predomisli se kada se na ekranu pojavi teen-zvijezda Ronnie Bostock.</s><s>Giles postane fasciniran i opsjednut Ronnijem, te odluči saznati sve o njemu.</s>

<s>Kada mu prijatelji preporuče da otiđe na odmor, kako bi se oporavio od njima neobjašnjivog ponašanja, Giles odlazi na Long Island, gdje se nalazi Ronnijeva kuća, te odluči pokušati uživo upoznati svojeg idola.</s><s>Giles unajmi motelsku sobu i provodi dane u potrazi, sve dok ne naiđe na Ronnijevu djevojku, Audrey, te smisli izgovor da je njegovo kumče zaljubljena u Ronnija.</s><s>Smatrajući da se radi o bezazlenom britanskom gospodinu, Audrey mu udovolji te ga odvede do kuće, gdje Giles napokon upozna Ronnija.</s><s>Giles s vremenom redovite svraća u njihov dom te savjetuje Ronnija da mu napiše scenarij koji će dati pravu vrijednost njegovim glumačkim potencijalima.</s><s>Audrey postaje sumnjičava oko toga da se njih dvojica tako često viđaju.</s><s>Napokon, Giles kaže Ronniju da su mnogi umjetnici imali muške ljubavnike, i da bi trebao prekinuti sa Audrey jer očito da neće trajati.</s><s>Ronnie ga odbije, a Giles shrvan napušta grad i vraća se u svoj dom, ali prije pošalje dugačko pismo Ronniju.</s><s>Prilikom projekcije još jednog Hotpants College filma, Ronnie citira Walta Whitmana prilikom sprovoda, prema preporuci Gilesa.</s>

<s>Uloge 
 John Hurt - Giles De'Ath
 Jason Priestley - Ronnie Bostock
 Fiona Loewi - Audrey
 Sheila Hancock - Mrs.</s><s>Barker
 Harvey Atkin - Lou
 Gawn Grainger - Henry
 Elizabeth Quinn - Mrs.</s><s>Reed
 Maury Chaykin - Irving 'Irv' Buckmuller</s>

<s>Nagrade
Režiser Richard Kwietniowski je dobio nagradu Carl Foreman za najobećavajućeg pridošlicu pri BAFTA nagradama.</s>

<s>Nagrade Udruženja njujorških filmskih kritičara nagradile su film u kategoriji najboljeg prvog filma.</s>

<s>Kritike</s>

<s>Reference</s>

<s>Vanjske poveznice</s>

<s>Love and Death on Long Island na Rotten Tomatoes</s>

<s>Britanski filmovi
Filmske dramedije
Kanadski filmovi
Filmovi 1997.</s><s>Filmovi sa LGBT tematikom
Nezavisni filmovi
Authority control 2</s>

